cyanic-selkie/wikianc huggingface dataset:
เครื่องอิสริยาภรณ์พระอาทิตย์แห่งเปรู
ประวัติ
เครื่องอิสริยาภรณ์พระอาทิตย์แห่งเปรู สร้างขึ้นโดยนายพลโฆเซ เด ซาน มาร์ติน หลังจากปฏิวัติประเทศเปรูได้ 4 ปี สำหรับมอบให้แก่ข้าราชการระดับสูง และประชาชนชาวเปรู รวมถึงผู้มีเกียรติจากต่างประเทศ มีการมอบเครื่องอิสริยาภรณ์นี้เรื่อยมาจนระงับไปในปี พ.ศ. 2371 และกลับมามอบอีกครั้งในปี พ.ศ. 2467
ลำดับชั้น
เครื่องอิสริยาภรณ์นี้มี 6 ลำดับชั้น ดังต่อไปนี้
ประเทศปากีสถานในโอลิมปิก
ประเทศปากีสถาน คณะกรรมการโอลิมปิกแห่งชาติของปากีสถานก่อตั้งขึ้นในปี ค.ศ.1948 ในขณะที่คณะกรรมการกีฬาปากีสถานก่อตั้งขึ้นในปี ค.ศ. 1962 ปากีสถานเข้าร่วมการแข่งขันกีฬาโอลิมปิกครั้งแรกในปี ค.ศ. 1948 ที่ลอนดอนและได้ส่งนักกีฬาไปแข่งขันกีฬาโอลิมปิกฤดูร้อนทุกครั้งตั้งแต่นั้นมา ยกเว้นเมื่อพวกเขา เข้าร่วมในการคว่ำบาตรที่นำโดยชาวอเมริกันในโอลิมปิกฤดูร้อน 1980 ที่สหภาพโซเวียต
ปากีสถานเข้าร่วมการแข่งขันกีฬาโอลิมปิกฤดูหนาวครั้งแรกในโอลิมปิกฤดูหนาว 2010 ที่แวนคูเวอร์ เมื่อโมฮัมหมัด อับบาสกลายเป็นนักกีฬาคนแรกของปากีสถานที่ผ่านเข้ารอบในประเภทสกีลงเขา (ไจแอนต์สลาลม)
นักกีฬาชาวปากีสถานได้รับรางวัลในโอลิมปิกฤดูร้อนทั้งหมด 10 เหรียญ ทีมฮอกกี้ชายของปากีสถานได้รับรางวัล 8 เหรียญใน 9 ครั้ง ที่เข้าร่วมระหว่างปี ค.ศ. 1956 และ 1992 ซึ่งรวมถึงการแข่งขันรอบชิงชนะเลิศติดต่อกัน 5 ครั้งระหว่างปี ค.ศ. 1956 ถึง 1972 ซึ่งทำให้ได้ 2 เหรียญทองและ 3 เหรียญเงินติดต่อกันอย่างรวดเร็ว
กรุงโรม 1960 เป็นกีฬาโอลิมปิกที่ประสบความสำเร็จมากที่สุดสำหรับปากีสถาน โดยที่ปากีสถานได้รับ 2 เหรียญ เหรียญทองในกีฬาฮอกกี้และเหรียญทองแดงในมวยปล้ำ
ปากีสถานได้รับเหรียญรางวัลประเภทเดี่ยว 2 เหรียญในการแข่งขันกีฬาโอลิมปิกจนถึงปัจจุบัน ซึ่งเป็นเหรียญทองแดงทั้งคู่ ประกอบด้วย เหรียญทองแดง; 1 เหรียญจากกีฬามวยปล้ำในโรม 1960 และอีก 1 เหรียญจากกีฬามวยสากลในกรุงโซล 1988 ปากีสถานไม่ได้รับเหรียญเดียวในการแข่งขันกีฬาโอลิมปิกตั้งแต่ปี ค.ศ. 1992 ที่บาร์เซโลนา
ในโอลิมปิกฤดูร้อน 2020 ที่กรุงโตเกียว อาชาด นาดีม สร้างประวัติศาสตร์ด้วยการเป็นนักกีฬาชาวปากีสถานคนแรกที่ผ่านเข้ารอบชิงชนะเลิศ กรีฑาประเภทลู่และลานในโอลิมปิก
วัดทอง (เขตตลิ่งชัน)
วัดทอง เป็นวัดราษฎร์สังกัดคณะสงฆ์มหานิกาย ตั้งอยู่ในแขวงฉิมพลี เขตตลิ่งชัน กรุงเทพมหานคร มีโรงเรียนในเขตที่ดินวัดได้แก่ โรงเรียนวัดทอง (อุดมศิลปวิทยาคาร) วัดทองมีการจัดงานเนื่องในวันสำคัญทางพระพุทธศาสนาต่าง ๆ รวมทั้งงานประจำปีปิดทองหลวงพ่อดำในช่วงเดือนพฤษภาคม (3 วัน)
วัดทองตั้งขึ้นเมื่อปี พ.ศ. 2302 ได้รับพระราชทานวิสุงคามสีมา พ.ศ. 2330 บางครั้งเรียก วัดทองฉิมพลี หรือ วัดทองบางระมาด เพื่อให้ต่างจากวัดทองบางเชือกหนัง
อาคารเสนาสนะ
อุโบสถเป็นอุโบสถดั้งเดิม มีหลังคา 2 ชั้น 3 ลด หน้าบันของมุขประดับลวดลายปูนปั้นรูปเทพนมและเครือเถา ซึ่งคงปั้นขึ้นใหม่ในช่วง พ.ศ. 2547–2548 เมื่อมีการปฏิสังขรณ์โดยยกระดับขึ้นอีก 2 เมตรทั้งหลัง เพื่อแก้ปัญหาน้ำท่วม อุโบสถเก่ามี 5 ห้อง คาดว่าได้รับการปฏิสังขรณ์ในสมัยพระบาทสมเด็จพระพุทธยอดฟ้าจุฬาโลกมหาราช พระประธานในอุโบสถเป็นพระพุทธรูปปางมารวิชัย มีพระพักตร์แบบรัตนโกสินทร์ อาจจะเป็นพระพุทธรูปที่สร้างมาเก่าแก่กว่านั้น แต่ถูกปฏิสังขรณ์จนไม่เหลือร่องรอยเดิม
พระปรางค์ประดิษฐานอยู่ด้านหน้าอุโบสถ มีขนาดเล็กทรงเพรียว ฐานเป็นฐานสิงห์ ทาสีทองทั้งองค์ วิหารหลวงพ่อดำสร้างเมื่อ พ.ศ. 2514 ภายในประดิษฐาน หลวงพ่อดำ พระพุทธรูปปูนปั้นองค์ใหญ่ ปางมารวิชัย ศาลาการเปรียญหลังเดิมอยู่ริมน้ำ เป็นอาคาร 2 ชั้น ชั้นบนเป็นไม้ ทรงไทย ชั้นล่างเป็นคอนกรีต เดิมสร้างเมื่อ พ.ศ. 2495 เป็นทรงไทยชั้นเดียว ยกพื้นสูง มีใต้ถุน แต่เดิมไม่ได้อยู่ริมคลอง ศาลาการเปรียญหลังใหม่เป็นอาคารทรงไทย 2 ชั้น สร้างด้วยคอนกรีตเมื่อ พ.ศ. 2536 ใช้ในงานมงคลต่าง ๆ
ออสซิลโลสโคป
ออสซิลโลสโคป (cathode ray oscilloscope, ย่อ: CRO) เป็นเครื่องมือวัดสัญญาณไฟฟ้า แสดงผลออกมาเป็นกราฟ ซึ่งจะแสดงผลผ่านหลอดภาพที่ฉาบด้วยฟอสเฟอร์ ออสซิลโลสโคปใช้สำหรับวัดค่าแรงดันของไฟฟ้า การวัดความถี่ วัดเฟสของสัญญาณ และใช้สำหรับการวัดแรงดันและคาบเวลา
หลักการทำงานของออสซิลโลสโคป
ออสซิลโลสโคปใช้หลักการในการเบี่ยงเบนไฟฟ้าซึ่งประกอบด้วย แคโทด ที่ปลายข้างหนึ่ง เพื่อยิง อิเล็กตรอน ที่ยังปลายอีกข้าง เมื่อเครื่องออสซิลโลสโคปรับสัญญาณ ก็จะเร่งการเคลื่อนที่ของอิเล็กตรอนเพื่อแสดงผลของสัญญาณที่ได้รับ
หลักการเกิดภาพบนจอออสซิลโลสโคป
แบ่งหลักการทำงานออกเป็น 2 ภาค คือ
หลอดรังสีแคโทด
ส่วนประกอบภายในหลอด CRT แบ่งได้เป็น 4 ส่วน คือ 4.1 ลำแสงเดียว (Single-beam)
4.2 ลำแสงคู่ (Dual-beam)
อ้างอิง
http://www.rmutphysics.com/charud/virtualexperiment/labphysics2/meter/GATE.html.
http://icelectronic.com/beginner/study/cro.htm
http://www.ps-thai.com/numred/scope_2.htm
https://sites.google.com/site/kheruxngmuxthangchang/bth-thi-2-wexr-neiy-khar-lip-pexr/prawati-swn-tawphu-cad-tha
สืบค้น ๒๑ กันยายน ๒๕๕๗.
การประท้วงในประเทศอิหร่าน พ.ศ. 2560–2561
มีเหตุการณ์ประท้วงในบางเมืองที่ประเทศอิหร่าน โดยเริ่มต้นในวันที่ 28 ธันวาคม พ.ศ. 2560 ถึง พ.ศ. 2561 เหตุการณ์ประท้วงแรกเกิดที่แมชแฮด เมืองที่ใหญ่ที่สุดเป็นอันดับ 2 ของประเทศตามประชากร ในตอนแรกเน้นถึงนโยบายเศรษฐกิจของรัฐบาล หลังการประท้วงเริ่มขยายไปทั่วประเทศ ทำให้มีการขยายเป้าหมายเป็นการต่อต้านระบอบเผด็จการและการดำรงตำแหน่งของผู้นำสูงสุด แอลี ฆอเมเนอี
การประท้วงครั้งนี้ถือเป็นการประท้วงที่ใหญ่โตที่สุดนับตั้งแต่การประท้วงการเลือกตั้งประธานาธิบดีใน พ.ศ. 2552 ทำให้เสาหลักของระบอบนี้สั่นคลอน อย่างไรก็ตาม การประท้วงนี้มีความแตกต่างจากการเคลื่อนไหวสีเขียวทั้งในด้านผู้เข้าร่วม สาเหตุ เป้าหมาย และบทร้อง สิ่งที่ต่างจากการประท้วงใน พ.ศ. 2552 คือการประท้วงที่ไม่มีผู้นำและไม่เป็นระบบ นักวิเคราะห์บางส่วนกล่าวแนะว่า การประท้วงเป็นผลจากการไม่เห็นด้วยกับนโยบายเศรษฐกิจของประธานาธิบดีอิหร่าน แฮแซน โรว์ฮอนี ในขณะที่บางส่วนกล่าวว่า พวกเขาไม่พอใจกับระบอบเผด็จการและผู้นำสูงสุดคือสาเหตุที่แท้จริงของการลุกฮือ โรว์ฮอนียอมรับในวันที่ 8 มกราคม พ.ศ. 2561 ว่า "ผู้คนมีความต้องการทางเศรษฐกิจ การเมือง และสังคม"
รายงานเจ้าหน้าที่อิหร่าน ในบางพื้นที่ การประท้วงบานปลายไปเป็นความรุนแรง และสื่อของรัฐอิหร่านรายงานว่า ผู้ประท้วงโจมตีสถานีตำรวจและฐานทัพทหารกับบุคลากรทางทหารแล้วเริ่มยิงกัน ในวันที่ 2 มกราคม พ.ศ. 2561 มีผู้ประท้วงอย่างน้อย 21 คนกับเสมาชิกกองกำลังรักษาความปลอกภัย 2 คนถูกฆ่า นอกจากนี้ แมฮ์มูด ซอเดฆีรายงานว่ามีผู้ประท้วงถูกจับ 3,700 คน ถึงแม้ว่าในรายงานทางการมีผู้ถูกจับต่ำกว่าที่กล่าวไว้  ในวันที่ 5 มกราคม พ.ศ. 2561 ผู้รายงานพิเศษ 4 คนจากสำนักงานข้าหลวงใหญ่สิทธิมนุษยชนแห่งสหประชาชาติกระตุ้นให้รัฐบาลอิหร่านยอมรับและเคารพสิทธิของผู้ประท้วงและหยุดบล็อกอินเทอร์เน็ต
ในการต่อต้านการประท้วง มีผู้สนับสนุนรัฐบาลพันกว่าคนจัดการชุมนุมในหลายเมืองของประเทศอิหร่าน
กัลบีอา
กัลบีอา (Calvià; Calviá) เป็นเทศบาลบนเกาะมายอร์กา ส่วนหนึ่งของแคว้นปกครองตนเองหมู่เกาะแบลีแอริก (Illes Balears) ของประเทศสเปน ตั้งอยู่ทางตะวันตกเฉียงใต้ของเกาะมายอร์กา ระหว่างเทือกเขาเซร์รา เด ตรามุนตานา และเซร์รา เด นาบูร์เกซา
กัลบีอามีพื้นที่ราว 145 ตารางกิโลเมตร (56 ตร.ไมล์) ทิศเหนือติดกับเขตเทศบาลของ ปุยช์ปุญเญนต์ (Puigpunyent) และ เอสเตเยนช์ส  (Estellencs) ทางตะวันออกติดกับเทศบาลเมืองปัลมา (Palma) ทางตะวันตกดิดกับเขตเทศบาล อันดราตก์ซ (Andratx) และทิศใต้ติดกับชายฝั่งทะเลเมดิเตอร์เรเนียน
จากรายงานทะเบียนประชากร (ณ วันที่ 1 มกราคม) พ.ศ. 2561 มีประชากรผู้อยู่อาศัย 49,333 คน ปัจจุบันเป็นเขตเทศบาลที่มีจำนวนประชากรเป็นลำดับที่สอง ของหมู่เกาะแบลีแอริกทั้งหมด ซึ่งเป็นรองเฉพาะปัลมา เมืองหลวงของหมู่เกาะเท่านั้น และยังเป็นพื้นที่ที่มีนักท่องเที่ยวมากที่สุด การกระจายตัวของประชากรในพื้นที่จะอยู่โดยรอบของศูนย์กลางชุมชนต่าง ๆ ที่สร้างขึ้น อันเป็นผลมาจากการท่องเที่ยวและการพัฒนาเมืองในช่วงคริสต์ศตวรรษที่ 20
โรงเรียนธรรมศาสตร์คลองหลวงวิทยาคม
โรงเรียนธรรมศาสตร์คลองหลวงวิทยาคม โรงเรียนในสวัสดิการแห่งมหาวิทยาลัยธรรมศาสตร์  เป็นโรงเรียนรัฐบาลในสังกัดสำนักงานเขตพื้นที่การศึกษามัธยมศึกษา เขต 4 (ปทุมธานี สระบุรี) (สังกัดเดิมคือสำนักงานเขตพื้นที่การศึกษาปทุมธานี เขต 1) ประเภทโรงเรียนมัธยมศึกษาขนาดใหญ่พิเศษ ซึ่งเปิดสอนในระดับชั้นมัธยมศึกษาตอนต้นและตอนปลาย ตั้งอยู่เลขที่ 69 หมู่ที่ 10 ตำบลคลองหนึ่ง อำเภอคลองหลวง จังหวัดปทุมธานี 12120 ริมถนนพหลโยธิน ใกล้กับมหาวิทยาลัยธรรมศาสตร์ ศูนย์รังสิต และเป็นโรงเรียนประจำอำเภอคลองหลวง จังหวัดปทุมธานี
อาคารและสิ่งปลูกสร้างภายในโรงเรียน
10 อาคาร (กลุ่มสาระภาษาต่างประเทศ อังกฤษ, จีน ,ญี่ปุ่น) มี 2 ชั้น และใต้ถุน 1 ชั้น อาคารเรียนที่ใหญ่ที่สุด มี 6 ชั้น (สังคมศึกษา ศาสนา และวัฒนธรรม) (ห้องประชุมพลอยอินทนิล–ศูนย์มัลติมิเดีย ห้องผู้อำนวยการ) (คอมพิวเตอร์–การงานอาชีพ) และโรงอาหาร มี 3 ชั้น และชั้นลอย 1 ชั้น (ดนตรี–นาฏศิลป์–กีฬา–การงาน) (วิทยาศาสตร์) (เกษตร-วงโยธวาทิต) (คณิตศาสตร์-ภาษาไทย) (อาคารเอนกประสงค์ หอประชุม)
อิสซาเบล (แอนิมอลครอสซิง)
อิสซาเบล (Isabelle) หรือ ชิสุเอะ (しずえ) ในภาคญี่ปุ่น เป็นตัวละครจากชุดวิดีโอเกมแอนิมอลครอสซิง เธอเป็นสุนัขพันธุ์ชิสุ ที่เปิดตัวใน แอนิมอลครอสซิง: นิวลีฟ ในปี 2012 ซึ่งเธอทำหน้าที่เป็นเลขานุการให้กับตัวละครผู้เล่น อิสซาเบลได้รับการตอบรับที่ดี จนถึงจุดที่จะกลายเป็นหนึ่งในตัวละครที่โดดเด่นที่สุดและเป็นแมสคอตโดยพฤตินัยของแฟรนไชส์แอนิมอลครอสซิง ความนิยมของเธอได้นำไปสู่การปรากฏตัวนอกชุดวิดีโอเกมอิสซาเบล รวมถึงเป็นตัวละครที่สามารถเล่นได้ในเกมต่อสู้ซูเปอร์สแมชบราเธอส์อัลติเมต
Clearing the neighbourhood
"Clearing the neighbourhood around its orbit" เป็นหนึ่งในสามเกณฑ์จำเป็นสำหรับวัตถุท้องฟ้าที่จะพิจารณาให้เป็นดาวเคราะห์ในระบบสุริยะตามนิยามปี พ.ศ. 2549 ที่นำมาใช้โดยสหพันธ์ดาราศาสตร์สากล (ไอเอยู) ภายหลังในปี พ.ศ. 2558 มีการเสนอให้ขยายนิยามนี้ไปใช้กับดาวเคราะห์นอกระบบด้วย
ในระยะสุดท้ายของการก่อตัวของดาวเคราะห์ ดาวเคราะห์ (ตามนิยาม) จะต้อง "Clearing the neighbourhood" ในบริเวณวงโคจรของตัวเอง นั่นหมายความว่าดาวเคราะห์ดวงนั้นจะต้องมีความโน้มถ่วงที่เด่น และไม่มีวัตถุขนาดใกล้เคียงอื่นนอกจากดาวบริวารของตัวมันเองหรือวัตถุอื่นใดที่อยู่ภายใต้อิทธิพลความโน้มถ่วงของดาวเคราะห์ดวงนั้น วัตถุขนาดใหญ่ที่ตรงกับนิยามข้ออื่นยกเว้นข้อนี้จะจัดประเภทให้เป็นดาวเคราะห์แคระ รวมถึงดาวพลูโตที่ถูกจำกัดในวงโคจรด้วยความโน้มถ่วงจากดาวเนปจูน และมีวัตถุแถบไคเปอร์อื่นร่วมในวงโคจรด้วย นิยามของไอเอยูข้อนี้ไม่ผูกมัดกับตัวเลขหรือสมการเฉพาะ ใด แต่ทุกดาวเคราะห์ที่ไอเอยูรับรองจะต้องกวาดวัตถุอื่นในละแวกเดียวกันออกไปให้ได้มากกว่าดาวเคราะห์แคระดวงอื่น หรือวัตถุอื่นที่อาจเป็นดาวเคราะห์แคระ
วลีนี้เกิดขึ้นจากรายงานที่เสนอให้กับการประชุมสามัญของไอเอยูปี พ.ศ. 2543 โดยแอลัน สเทิร์นและแฮโรลด์ เอฟ. เลวิสัน นักวิทยาศาสตร์ดาวเคราะห์ ผู้จัดทำรายงานนี้ใช้วลีหลายวลีที่คล้ายคลึงกันขณะที่กำลังพัฒนาหลักการพื้นฐานตามทฤษฎีสำหรับชี้ว่าวัตถุหนึ่งที่โคจรรอบดาวฤกษ์นั้นจะมีละแวกเดียวกันที่ปลอดโล่งจากเศษดาวเคราะห์ บนพื้นฐานของมวลและคาบดาราคติของวัตถุนั้น สตีเวน โซเทอร์เลือกที่จะใช้คำว่า "ความเด่นทางกลศาสตร์" (dynamical dominance) แทน และฌ็อง-ลุก มาร์โกระบุว่าภาษาเช่นนั้น "ดูยากต่อการตีความผิด"
ก่อนถึงปี พ.ศ. 2549 ไอเอยูไม่มีกฏเฉพาะในการตั้งชื่อดาวเคราะห์ เนื่องด้วยไม่มีการค้นพบดาวเคราะห์ดวงใหม่มานานนับทศวรรษแล้ว ขณะที่ไอเอยูมีกฏที่แน่นอนสำหรับการตั้งชื่อวัตถุขนาดเล็กอื่นที่ค้นพบใหม่ เช่น ดาวเคราะห์น้อย ดาวหาง กระบวนการตั้งชื่อแก่ดาวเอริสนั้นหยุดชะงักลงไปหลังการค้นพบในปี พ.ศ. 2548 ด้วยเหตุที่ขนาดของเอริสนั้นใกล้เคียงกับขนาดของดาวพลูโต ดังนั้นไอเอยูจึงสรรหาวิธีแก้ปัญหาการตั้งชื่อดาวเอริสด้วยการหานิยามที่เป็นระบบเพื่อจำแนกดาวเคราะห์ออกจากดาวเคราะห์น้อย
อำเภอบึงนาราง
บึงนาราง เป็นอำเภอหนึ่งของจังหวัดพิจิตร
ที่ตั้งและอาณาเขต
อำเภอบึงนารางตั้งอยู่ทางทิศตะวันตกของจังหวัด มีอาณาเขตติดต่อกับเขตการปกครองข้างเคียง ดังนี้
ประวัติ
ท้องที่อำเภอบึงนารางเดิมเป็นส่วนหนึ่งของอำเภอโพทะเล ทางราชการได้แบ่งพื้นที่การปกครองออกมาตั้งเป็น กิ่งอำเภอบึงนาราง ตามประกาศกระทรวงมหาดไทยลงวันที่ 26 มิถุนายน พ.ศ. 2539 โดยมีผลบังคับตั้งแต่วันที่ 15 กรกฎาคม ปีเดียวกัน และต่อมาได้มีพระราชกฤษฎีกายกฐานะขึ้นเป็น อำเภอบึงนาราง ในวันที่ 24 สิงหาคม พ.ศ. 2550 มีผลบังคับตั้งแต่วันที่ 8 กันยายน ปีเดียวกัน
วันรวี รุ่งแสง
วันรวี รุ่งแสง เป็นนามปากกาของกวีและนักเขียนที่มีผลงานมากมาย วันรวี  รุ่งแสง เกิดเมื่อวันที่ 26 มิถุนายน 2505 ที่ อ.ประจันตคาม จ.ปราจีนบุรี เริ่มเป็นที่รู้จักเมื่อเขียนบทกวีและเรื่องสั้นในนิตยสารสตรีสาร จนได้รางวัลวรรณกรรมสาวหนุ่มของสตรีสารและสมาคมภาษาและหนังสือ   เรียนจบปริญญาตรีที่คณะอักษรศาสตร์ มหาวิทยาลัยศิลปากร เมื่อปี 2526 และจบปริญญาโทที่คณะศิลปศาสตร์ มหาวิทยาลัยธรรมศาสตร์ เมื่อปี 2532 เขียนบทกวีมากว่า 30 ปี  มีผลงานต่อเนื่องในหนังสือมติชนสุดสัปดาห์ ปัจจุบันเป็นนักเขียนอิสระ
อำเภอบึงนาราง
การปกครองส่วนภูมิภาค
อำเภอบึงนารางแบ่งเขตการปกครองย่อยออกเป็น 5 ตำบล 51 หมู่บ้าน ได้แก่
การปกครองส่วนท้องถิ่น
ท้องที่อำเภอบึงนารางประกอบด้วยองค์กรปกครองส่วนท้องถิ่น 5 แห่ง ได้แก่
แยกเกษตร
แยกเกษตร เป็นสี่แยกจุดตัดระหว่างถนนงามวงศ์วาน, ถนนพหลโยธิน และถนนประเสริฐมนูกิจ ในเขตจตุจักร กรุงเทพมหานคร โดยในสมัยก่อนที่ยังไม่มีการตัดถนนประเสริฐมนูกิจ แยกนี้เป็นสามแยกไฟแดง พอตัดถนนประเสริฐมนูกิจแยกนี้จึงกลายเป็นสี่แยกโดยใช้สัญญาณไฟบังคับการจราจรทุกทิศทาง ซึ่งต่อมาได้มีการขุดทางลอดตามแนวถนนงามวงศ์วานไปถนนประเสริฐมนูกิจ จึงได้ปรับการจราจรให้รถที่ต้องการไปแครายและถนนนวมินทร์ต้องลงทางลอดเท่านั้น เนื่องจากถนนในระดับดินบังคับให้เลี้ยวได้แต่ซ้ายและขวา ส่วนถนนพหลโยธินใช้สัญญาณไฟควบคุมทุกทิศทางตามปกติ และตรงแยกนี้ยังมีสะพานรถยนต์ข้ามแยกในแนวถนนพหลโยธินด้วย ซึ่งได้เคยมีการรื้อสะพานออกเพื่อก่อสร้างโครงการรถไฟฟ้าบีทีเอส สายสุขุมวิท ช่วงหมอชิต-สะพานใหม่-คูคต แต่ก็มีการสร้างสะพานข้ามแยกให้ใหม่ในทิศทางเดิมแต่มีขนาดช่องจราจรลดลง โดยจะลดเหลือเพียง 1 ช่องจราจรต่อทิศทางและความยาวของตัวสะพานก็ลดลงด้วย โดยการรถไฟฟ้าขนส่งมวลชนแห่งประเทศไทยได้เปิดให้บริการสะพานข้ามแยกเกษตรตั้งแต่วันพฤหัสบดีที่ 27 ธันวาคม พ.ศ. 2561
นางงามจักรวาล 1980
นางงามจักรวาล 1980 (Miss Universe 1980) เป็นการจัดการประกวดนางงามจักรวาลครั้งที่ 29 จัดขึ้นเมื่อวันที่ 8 กรกฎาคม พ.ศ. 2523 ณ Sejong Cultural Center, กรุงโซล, ประเทศเกาหลีใต้ ในปีนี้มีผู้เข้าประกวด 69 คน จากทั่วโลก โดยมี มาริทซา ซายาเลโร นางงามจักรวาลปี 1979 เป็นผู้มอบมงกุฏให้กับ ชอว์น เวทเธอร์ลี่ สาวงามวัย 20 ปีจากประเทศสหรัฐอเมริกา เป็นผู้ครองตำแหน่งนางงามจักรวาลประจำปีนี้
คณะกรรมการ
รายชื่อคณะกรรมการในวันตัดสิน ประกอบไปด้วย:
ผู้เข้าประกวด
ในปีนี้มีผู้เข้าประกวดทั้งหมด 69 คน ดังต่อไปนี้
กรวยไตอักเสบ
กรวยไตอักเสบ (pyelitis) หรือ กรวยไตและไตอักเสบ (pyelonephritis) คือภาวะที่มีการอักเสบของเนื้อไต (renal parenchyma) และกรวยไต (renal pelvis และ renal calyx) ส่วนใหญ่เกิดจากการติดเชื้อแบคทีเรียที่ลุกลามมาจากระบบปัสสาวะ หรืออีกทางหนึ่งคือมาจากเลือด หากเป็นมากอาจทำให้เกิดไตเป็นหนอง, ติดเชื้อในกระแสเลือด (urosepsis), ไตวาย หรือเสียชีวิตได้
ฉานเฉิน
ฉานเฉิน (蚕神) เป็นเทพแห่งไหม ผ้าไหม และการปลูกหม่อนเลี้ยงไหม ตามศาสนาพื้นบ้านจีนและลัทธิเต๋า
ตามศาสนาพื้นบ้านจีน ลัทธิเต๋า ชินโต และลัทธิขงจื๊อ เจ้าแม่แห่งไหม ผ้าไหม และการปลูกหม่อนเลี้ยงไหม มีสามพระองค์ คือ หม่าโถวเหนียง (馬頭娘) เทพธิดาหน้าม้า เหลย์จู่ (嫘祖) มเหสีของหวงตี้ และชิงอีเฉิน (青衣神) เทวีท้องถิ่นของมณฑลเสฉวน
มลพิษทางอากาศ
มลพิษทางอากาศ(Air pollution) คือการเกิดฝุ่นละออง โมเลกุลชีวภาพ หรือวัตถุอันตรายชนิดอื่น ๆ ในชั้นบรรยากาศของโลก เป็นสาเหตุของโรค การเสียชีวิตของมนุษย์ และทำลายสิ่งมีชีวิตอื่น ๆ เช่น พืชพันธุ์ สิ่งแวดล้อมทางธรรมชาติ หรือสิ่งแวดล้อมสรรค์สร้าง
ชั้นบรรยากาศเป็นระบบแก๊สธรรมชาติที่ซับซ้อนที่จำเป็นต่อชีวิตบนโลก การลดลงของโอโซนในชั้นสตราโทสเฟียร์เนื่องจากมลพิษทางอากาศถือว่าเป็นภัยคุกคามต่อสุขภาพของมนุษย์  รวมถึงระบบนิเวศของโลกด้วย
มลพิษทางอากาศภายในอาคาร และคุณภาพของอากาศในเมืองจัดเป็นปัญหามลพิษโลก 2 ปัญหาที่เลวร้ายที่สุด จากรายงานชื่อ สถานที่ที่ประสบมลพิษมากที่สุดในโลก (World's Worst Polluted Places) ของสถาบันแบล็กสมิธ (Blacksmith Institute) ในปี ค.ศ. 2008 ตามรายงานขององค์การอนามัยโลก (WHO) ในปี ค.ศ. 2014 มลพิษทางอากาศคร่าชีวิตคนประมาณ 7 ล้านคนทั่วโลกในปี ค.ศ. 2012
สารมลพิษ
สารมลพิษทางอากาศปฐมภูมิ เป็นสารมลพิษทางอากาศ ที่ถูกปล่อยออกมาจากแหล่งกำเนิดโดยตรง เช่น จากโรงงานอุตสาหกรรมมีผลกระทบโดยตรงและเป็นสารตั้งต้นของสารมลพิษทางอากาศทุติยภูมิ สารที่ทำให้เกิดมลพิษทางอากาศปฐมภูมิคือ Sulfur dioxide, Carbon monoxide , Nitrogen   dioxide , ground-level ozone lead , carbon particles ทำโอโซนลดลง เพราะพืชได้รับผลจากบรรยากาศเป็นพิษจึงทำให้พืชไม่สามารถคายแก๊สได้
สารมลพิษทางอากาศทุติยภูมิ เป็นมลพิษทางอากาศที่ไม่ได้เกิดหรือปล่อยออกมาโดยตรง ในอากาศ น้ำหรือดิน สารมลพิษเกิดกระบวนการสังเคราะห์ในสภาวะแวดล้อมโดยมีปฏิกิริยาเคมีที่เกี่ยวข้องกับสารเคมีที่ปล่อยออกมา เช่น ก๊าซโอโซน ซึ่งเกิดจากปฏิกิริยาเคมี Photochemical Oxidation ระหว่างก๊าซออกไซด์ของไนโตรเจนกับสารประกอบไฮโดรคาร์บอนที่อยู่ในบรรยากาศโดยมีแสงแดดเป็นตัวเร่งปฏิกิริยา เป็นต้น
แหล่งกำเนิด
มลพิษทางอากาศอาจมาได้จากหลายแหล่ง เราสามารถจัดกลุ่มได้ 2 กลุ่มใหญ่ ๆ ได้ดังนี้
จากธรรมชาติ
เป็นแหล่งที่เกิดมลพิษโดยธรรมชาติ ไม่ได้เกิดจากฝีมือมนุษย์ ซึ่งการเกิดมลพิษจากธรรมชาติมีผลกระทบน้อยมากตัวอย่างเช่น
จากฝีมือมนุษย์
มนุษย์เป็นต้นเหตุที่ก่อให้เกิดปัญหามลพิษทางอากาศมากที่สุด เนื่องจากการเพิ่มขึ้นของประชากรมนุษย์ส่งผลให้เกิดความต้องการบริโภคพลังงาน เชื้อเพลิง ทั้งในครัวเรือน ภาคอุตสาหกรรม และภาคเกษตรกรรม ที่เพิ่มมากขึ้น ซึ่งส่งผลกระทบโดยตรงต่อการเปลี่ยนแปลงของสภาพภูมิอากาศทั้งสิ้น สามารถแยกประเภทมลพิษที่เกิดจากฝีมือมนุษย์ได้ดังนี้
ผลกระทบ
มลพิษทางอากาศเกิดผลเสียหลายอย่าง ทั้งทางตรงที่เกี่ยวข้องกับสุขภาพอนามัยของมนุษย์ และทางอ้อมซึ่งได้แก่ ทำให้เกิดการบดบังแสงสว่างจากดวงอาทิตย์ที่ส่องมายังพื้นโลก หรือการทำลายทรัพย์สินหรือสิ่งแวดล้อมอื่น ๆ
สารมลพิษต่างๆในอากาศจะเข้าสู่ต้นพืชทางใบด้วยกระบวนการหายใจของพืช ภายหลังการได้รับมลพิษของต้นพืชมลพิษในอากาศ เช่น สารพวกตัวออกซิไดซ์จะไปทำให้ส่วนของใบแห้งเหี่ยว และทำให้เซลล์ใบยุบตัว ซัลเฟอร์ไดออกไซด์ทำให้พืชเกิดพิษเรื้อรังทำให้พืชไม่เจริญเติบโตเกิดจากการสูญเสียคลอโรฟิลล์ หรือการหยุดสร้างคลอโรฟิลล์ ไนโตรเจนออกไซด์จะทำให้เกิดแผลที่ใบและทำให้เกิดพิษเฉียบพลัน
ส่วนสัตว์จะได้รับสารมลพิษเข้าสู่ร่างกายโดยการที่หายใจเอาอากาศที่มีมลพิษปะปนอยู่ด้วยเข้าสู่ร่างกายโดยตรง หรือโดยการที่สัตว์กินหญ้าหรือพืชอื่น ๆ ที่มีมลพิษทางอากาศตกสะสมอยู่ด้วยปริมาณมากพอที่จะเกิดอันตรายได้ มลพิษทางอากาศที่พบว่าทำให้เกิดอันตรายต่อปศุสัตว์มากที่สุด ได้แก่ อาร์เซนิกหรือสารหนู ฟลูออรีน ตะกั่ว และแคดเมียม เป็นต้น สารมลพิษเหล่านี้ เป็นสารพวกแอโรซอล ในรูปของหมอก ควัน หมอกผสมไอควันหรือฝุ่น มีผลทำให้ลดการมองเห็นได้ใน ระยะไกลเกินกว่า 8 กิโลเมตร บดบังแสงสว่างจากดวงอาทิตย์ที่ส่องที่ส่องมายังพื้นโลก ทำให้เกิดปัญหาต่าง ๆ ได้แก่ การคมนาคม ขนส่ง ทัศนียภาพไม่สวยงาม
การควบคุมมลพิษ
สารมลพิษจะถูกควบคุมและลดปริมาณการเกิดให้น้อยที่สุดเท่าที่จะทำได้ เป็นการลดปัญหาที่จะมีผลกระทบต่อสุขภาพอนามัย และสภาพแวดล้อม รวมทั้งการลดค่าใช้จ่ายในการจัดหาเครื่องควบคุม
ไทม์ไลน์
ไทม์ไลน์ (Timeline แปลไทยว่า เส้นเวลา) เป็นแผนผังแสดงการพัฒนาหรือลำดับเหตุการณ์ที่เกิดขึ้นตามลำดับเวลา โดยขึ้นอยู่กับหัวข้อที่สนใจ และช่วงเวลาที่สนใจ ไทม์ไลน์ถูกใช้ในการแสดงผลเพื่อง่ายต่อการศึกษาข้อมูล โดยทั่วไปจะใส่เฉพาะหัวข้อสำคัญ ไม่ลงรายละเอียดมากนัก ซึ่งพูดถึงบ่อยในภาพยนตร์การย้อนเวลาต่าง
วิธีการเข้าถึงหลายช่องทาง
วิธีการเข้าถึงหลายช่องทาง (Channel_access_method) ในด้านการสื่อสารโทรคมนาคมและเครือข่ายคอมพิวเตอร์, channel access method หรือ multiple access method ช่วยให้เทอร์มินอลหลายตัวสามารถเชื่อมต่อกับตัวกลางการส่งข้อมูลหลายจุด(multipoint transmission media)เดียวกันได้ เพื่อแบ่งปันความสามารถของตัวกลาง นั้นเพื่อเข้าไปถึงแหล่งข้อมูลต่างๆในเครือข่ายได้พร้อมกัน ตัวอย่างของสื่อทางกายภาพที่ถูกใช้ร่วมกันคือเครือข่ายไร้สาย, เครือข่ายบัส, วงแหวนเครือข่าย, ฮับเครือข่ายและการเชื่อมโยง point-to-point ครึ่งดูเพล็กซ์ รูปแบบ channel-access ขึ้นอยู่กับวิธีการมัลติเพล็กที่ช่วยให้หลายสตรีมข้อมูลหรือสัญญาณได้แบ่งปันช่องทางการสื่อสารหรือสื่อทางกายภาพเดียวกัน ในบริบทนี้ Multiplexing ถูกจัดให้โดยชั้นกายภาพ พึงสังเกตว่าการมัลติเพล็กยังอาจถูกใช้ในการสื่อสารแบบ point-to-point full duplex ระหว่างโหนดในเครือข่ายสวิตช์อีกด้วย ซึ่งไม่ควรถือว่าเป็น multiple access
รูปแบบการเข้าถึงยังขึ้นอยู่กับโพรโทคอลของ multiple access และกลไกการควบคุมที่เรียกว่า media access control (MAC) โพรโทคอลตัวนี้ทำงานเกี่ยวกับที่อยู่, การกำหนดช่องทวีคูณให้กับผู้ใช้ที่แตกต่างกันและการหลีกเลี่ยงการชน. MAC เลเยอร์เป็นชั้นย่อยใน Layer 2 (Data Link Layer) ของแบบจำลอง OSI และส่วนประกอบของลิงก์เลเยอร์ของแบบจำลอง TCP / IP
ประเภทพื้นฐานของรูปแบบการเข้าถึงหลายช่องทาง
พื้นฐานของรูปแบบการเข้าถึงหลายช่องทางมีสี่ประเภท ได้แก่:
การเข้าถึงหลายช่องทางแบบการแบ่งความถี่
Frequency Division Multiple Access (FDMA) เป็นรูปแบบการเข้าถึงที่ขึ้นอยู่กับ frequency-division multiplexing (FDM) ซึ่งจัดให้มีคลื่นความถี่ที่แตกต่างกันกับกระแสข้อมูลที่แตกต่างกัน กระแสข้อมูลจะถูกจัดสรรไปยังโหนดหรืออุปกรณ์ที่แตกต่างกัน ตัวอย่างของระบบ FDMA คือ ระบบโทรศัพท์มือถือที่โทรศัพท์ 1G, ที่ซึ่งการใช้ของแต่ละเครื่องได้รับมอบหมายให้มีช่องความถี่อัปลิงก์และช่องความถี่ดาวน์ลิงก์เฉพาะ ดังนั้นสัญญาณแต่ละข้อความจึงใช้ความถี่ของคลื่นพาหะที่เฉพาะเจาะจง
เทคนิคที่เกี่ยวข้องก็คือ wavelength division multiple access (WDMA) ที่มีพื้นฐานบน wavelength-division multiplexing (WDM) ที่ซึ่งกระแสข้อมูลได้รับสีที่แตกต่างกันในการสื่อสารใยแก้วนำแสง ในกรณี WCDMA, โหนดเครือข่ายที่แตกต่างกันในบัสเครือข่ายของฮับจะได้สีที่แตกต่างกัน
รูปแบบขั้นสูงของ FDMA เป็น orthogonal frequency-division multiple access (OFDMA) เช่นที่ใช้ในการสื่อสารระบบเซลลูลา 4G ใน OFDMA แต่ละโหนดอาจจะใช้คลื่นพาหะย่อยทำให้มันเป็นไปได้ที่จะให้คุณภาพของบริการที่แตกต่างกัน (อัตราการส่งข้อมูลที่แตกต่างกัน) กับผู้ใช้ที่แตกต่างกัน การมอบหมายคลื่นพาหะย่อยแก่ผู้ใช้อาจมีการเปลี่ยนแปลงแบบไดนามิกขึ้นอยู่กับเงื่อนไขในช่องความถี่วิทยุในปัจจุบันและปริมาณการจราจร
การเข้าถึงหลายช่องทางแบบการแบ่งเวลา
Time division multiple access (TDMA) เป็นรูปแบบการเข้าถึงที่มีพื้นฐานบน time-division multiplexing (TDM) ซึ่งจัดสรรช่วงเวลาที่แตกต่างกันเพื่อให้ได้กระแสข้อมูลที่แตกต่างกันในโครงสร้างของเฟรมที่ซ้ำเป็นวงรอบ. ตัวอย่างเช่นโหนด 1 อาจจะใช้ช่วงเวลา 1, โหนด 2 ใช้ช่วงเวลา 2 ฯลฯ จนถึงตัวส่งสุดท้าย แล้วก็เริ่มใหม่อีกครั้งในรูปแบบที่ซ้ำ ๆ จนการเชื่อมต่อสิ้นสุดลงและสล็อตกลายเป็นอิสระหรือมอบหมายไปยังโหนดอื่น รูปแบบขั้นสูงได้แก่ Dynamic TDMA (DTDMA) ที่ผู้จัดสรรเวลาอาจจะให้ช่วงเวลาแตกต่างกัน เช่นบางครั้งโหนด 1 อาจจะใช้ช่วงเวลาที่ 1 ในเฟรมแรกและใช้ช่วงเวลาอื่นในเฟรมถัดไป
ตัวอย่างเช่นระบบ โทรศัพท์มือถือ 2G จะขึ้นอยู่กับ TDMA และ FDMA รวมกัน แต่ละช่องความถี่จะถูกแบ่งออกเป็น 8 ไทม์สลอต ในที่ซึ่ง 7 ไทม์สลอตใช้สำหรับการใช้โทรศัพท์และหนึ่งไทม์สลอตสำหรับการส่งสัญญาณข้อมูล
การเข้าถึงหลายช่องทางแบบโหมด Packet
Packet mode multiple-access โดยปกติจะยังมีพื้นฐานบน time-domain multiplexing แต่ไม่ใช่โครงสร้างของเฟรมที่ซ้ำเป็นวงรอบ และดังนั้นจึงไม่ถือว่าเป็น TDM หรือ TDMA เนื่องจากตัวอักษรแบบสุ่มของมันสามารถแบ่งออกเป็นวิธีการมัลติเพล็กแบบสถิติทำให้มันเป็นไปได้ในการจัดสรรแบนด์วิดธ์แบบไดนามิก วิธีการนี้จำเป็นต้องอาศัยโพรโทคอลแบบ media access control (MAC) ได้แก่ หลักการสำหรับโหนดที่จะผลัดกันทำงานในช่องทางและเพื่อหลีกเลี่ยงการชนกัน ตัวอย่างร่วมกันได้แก่ CSMA/CD, ที่ใช้ในเครือข่ายบัสและเครือข่ายฮับกับ CSMA/CA ที่ใช้ในเครือข่ายไร้สายเช่น IEEE 802.11
การเข้าถึงหลายช่องทางแบบแบ่งรหัส (CDMA)/การเข้าถึงหลายช่องทางแบบการกระจายสเปคตรัมของคลื่น (SSMA)
อีกรูปแบบหนึ่งคือ direct sequence spread spectrum (DS-CDMA) ตัวอย่างการใช้เช่นในระบบโทรศัพท์มือถือ 3G. แต่ละบิตข้อมูล (หรือแต่ละสัญลักษณ์) ถูกทำให้มีความหมายเป็นลำดับของรหัสยาวๆของคลื่นพัลส์ต่างๆที่เรียกว่าชิป ลำดับดังกล่าวคือรหัสการแพร่กระจายและสัญญาณแต่ละข้อความ (เช่นโทรศัพท์แต่ละครั้ง) ใช้รหัสการแพร่กระจายที่แตกต่างกัน
อีกรูปแบบหนึ่งคือ frequency-hopping (FH-CDMA) ซึ่งความถี่ช่องทางมีการเปลี่ยนแปลงอย่างรวดเร็วตามลำดับที่เป็นรหัสการแพร่กระจาย ตัวอย่างเช่นระบบการสื่อสารบลูทูธ จะมีพื้นฐานบนการรวมกันของความถี่กระโดดกับการสื่อสารโหมดแพ็คเก็ต CSMA/CA (สำหรับข้อมูลที่ใช้งานการสื่อสาร) หรือ TDMA (สำหรับส่งสัญญาณเสียง). โหนดทั้งหมดที่เป็นของผู้ใช้เดียวกัน (ที่เครือข่ายส่วนตัวเสมือนเดียวกันหรือ piconet) ใช้ลำดับความถี่กระโดดเดียวกันพร้อมๆกัน หมายความว่าพวกเขาส่งในช่องความถี่เดียวกัน แต่ CDMA / CA หรือ TDMA ถูกนำมาใช้เพื่อหลีกเลี่ยงการชนกันภายใน VPAN. ความถี่กระโดดถูกนำมาใช้เพื่อลด cross-talk และความน่าจะเป็นของความขัดแย้งระหว่างโหนดใน VPAN ที่แตกต่างกัน
วิธีการ Duplexing
ในขณะที่วิธีการเหล่านี้จะใช้สำหรับการแบ่งช่องทางการสื่อสารข้างหน้าและไปข้างหลัง พวกนี้เป็นที่รู้จักกันว่าเป็นวิธีการ duplexing เช่น
ตัวอย่างการประยุกต์ใช้ของการเข้าถึงหลายช่องทางแบบไฮบริด
พึงสังเกตว่าลูกผสมของเทคนิคเหล่านี้จะสามารถถูกนำไปใช้งานบ่อยครั้ง ตัวอย่างบางส่วนได้แก่:
GSM กับบริการ GPRS แพ็กเกตสวิตช์ จะรวม FDD/FDMA, ที่ใช้ slotted Aloha สำหรับการสอบถามการสำรองที่นั่ง, รวมกับรูปแบบ TDMA ไดนามิกสำหรับการถ่ายโอนข้อมูลจริงๆ
การสื่อสารโหมดแพ็คเก็ตบลูทูธ รวมความถี่กระโดด (สำหรับการเข้าถึงช่องทางที่ใช้ร่วมกันระหว่างหลายเครือข่ายพื้นที่ส่วนตัวในห้องเดียวกัน) กับ CSMA / CA (สำหรับการเข้าถึงช่องทางที่ใช้ร่วมกันภายในตัวกลาง)
IEEE 802.11b ระบบเครือข่ายท้องถิ่นไร้สาย (WLANs) จะขึ้นอยู่กับ FDMA และ DS-CDMA เพื่อหลีกเลี่ยงการรบกวนระหว่างเซลล์ WLAN หรือ access point ที่อยู่ติดกัน ระบบนี้จะถูกรวมกับ CSMA /CA สำหรับการเข้าถึงหลายช่องภายในเซลล์
G.hn, มาตรฐาน ITU-T สำหรับเครือข่ายความเร็วสูงบนสายไฟในบ้าน (สายไฟฟ้า ,สายโทรศัพท์และสาย coaxial) ใช้การรวมกันของ TDMA, การส่งผ่าน Token และ CSMA / CARP เพื่อให้อุปกรณ์หลายชนิดแบ่งปันสื่อกลาง
การสื่อสารผ่านดาวเทียม
ในการสื่อสารผ่านดาวเทียม, การเข้าถึงหลายช่องทางเป็นความสามารถของการสื่อสารผ่านดาวเทียมที่ทำงานเป็นส่วนหนึ่งของการเชื่อมโยงการสื่อสารระหว่างมากกว่าหนึ่งคู่ของสถานีดาวเทียมควบคู่กันไป ในปัจจุบันมีการเข้าถึงหลายช่องทางสามประเภทที่ใช้กับการสื่อสารผ่านดาวเทียม นั่นคือ การแบ่งรหัส, การแบ่งความถี่และการแบ่งเวลา
ศูนย์ Switching
ในศูนย์สวิตชิงการสื่อสารโทรคมนาคม, การเข้าถึงหลายช่องทางคือการเชื่อมต่อผู้ใช้คนใดคนหนึ่งเข้ากับศูนย์สวิตชิงสองศูนย์หรือมากกว่า ด้วยเส้นทางการเข้าถึงแยกจากกันโดยการใช้ตัวบ่งชี้เส้นทางข้อความเดียวหรือใช้หมายเลขโทรศัพท์
ลูซี
ลูซี (루시) เป็นวงดนตรีบอยแบนด์ของเกาหลีใต้ ภายใต้สังกัดมิสทีคสตอรี ก่อตั้งขึ้นระหว่างการแข่งขันในรายการแข่งขันวงดนตรีชื่อ ซูเปอร์แบนด์ ทางโทรทัศน์ของ JTBC ในปี พ.ศ 2562 ซึ่งลูซีได้อันดับที่สองในการแข่งขัน พวกเขาปล่อยดิจิทัลซิงเกิลเปิดตัวชื่อ Dear ในวันที่ 8 พฤษภาคม พ.ศ. 2563
2019 การรวมตัว ของ LUCY ในรายการ Superband
วง LUCY ต่อตั้งขึ้น เพื่อแข่งขันในรอบ Semi Final ของรายการ Superband โดยที่ก่อนหน้านี้ผู้แข่งขันแต่ละคนก็ต่างผลัดกันจับกลุ่มทำแข่งขันจากภารกิจแต่ละรอบที่ผ่านมา จนเหลือผู้เข้าแข่งขันในรอบ Semi Final ทั้งหมด 27 คน โดยในรอบนี้ผู้แข่งขันจะได้ รับคำปรึกษา และสัมภาษณ์ กับเหล่าโปร์ดิวเซอร์ เพื่อจะตัดใจในการเลือกว่าจะอยู่ ทีมที่มี 4 คน หรือ ทีมที่มี 5 คน และหลังจากที่ได้การเลือกทีมและลงคะแนนกันแล้ว จึงได้แบ่งผู้เข้าแข่งขันที่จะต้องแข่งในรอบ Semi Final ทั้งหมด 6 ทีมคือ Hoppipolla, Aftermoon , LUCY , Moné , Purple Rain , People on the Bridge โดยวง LUCY ในขณะนั้น มีสมาชิกทั้งหมด 4 คน คือ ชิน เยชาน,อี จูฮยอก(สมาชิกวง GIFT),โจ วอนซัง,ชิน กวังอิล ซึ่งจากการแข่งขัน ในรายการ Superband วง LUCY ได้ตำแหน่ง รองชนะเลิศ หรือ อันดับที่ 2 ของรายการไป หลังจากนั้น LUCY ก็ได้เข้าร่วมทัวร์คอนเสิร์ตของรายการอย่าง Superband TOP 3 Concert แต่เนื่องจาก อีจูฮยอก ได้ทำการกลับไปในทำงานในฐานะ GIFT หลังจากรายการจบ วง LUCY จึงได้ ชเว ซังยอบ ผู้เข้าแข่งขันในรายการ เข้ามาเป็นสมาชิกวง จนถึงปัจจุบัน หลังจากที่จบการทัวร์คอนเสิร์ต LUCY จึงได้เซ็นสัญญาเข้าค่าย MYSTIC STORY ค่ายที่ ชินกวังอิล สมาชิกในวง เคยเป็น ศิลปินฝึกหัดในค่าย
LUCY กับการเดบิวท์ ด้วย Digital single - Dear
'''วันที่ 27 เดือนมีนาคม ปี พ.ศ. 2563''' ทาง MYSTIC STORY ได้ประกาศเปิดตัว ว่า LUCY จะเป็นศิลปินกลุ่มวงแรกของค่ายที่จะเปิดตัวอย่างเป็นทางการ และเปิดช่องทางการติดตามของวง LUCY ทางค่ายได้เซ็นสัญญากับ LUCY ในปีที่แล้ว โดยทางค่ายได้กล่าวว่า LUCY เป็นวงที่มีสีสันของของดนตรีที่ไม่เหมือนใคร โดยเฉพาะใช้เสียงบรรยากาศที่เป็นเอกลักษณ์จึงแสดงให้เห็นถึงความรักอันยิ่งใหญ่
'''วันที่ 14 เดือนเมษายน ปี พ.ศ. 2563 และ วันที่ 28 เดือนเมษายน ปี พ.ศ. 2563''' ทาง MYSTIC STORY ได้เปิดตัว รูปโปร์ไฟล์ โลโก้  พร้อมประกาศว่าวงจะปล่อยเพลงเดบิวท์ ในรูปแบบของ Digital single
'''วันที่ 29 เดือนเมษายน ปี พ.ศ. 2563''' ทาง MYSTIC STORY ได้ปล่อย Prologue Film ที่มีชื่อว่า LUCY: traveler & guideโดยคลิป Prologue Film จะเป็นคลิปที่เล่าเรื่องเกี่ยว ผู้คนทั้ง4คนที่กำลังขึ้นรถไฟไปยัง LUCY Island โดย โจ วอนซัง จะเป็นไกด์ที่มอบตั๋วรถไฟที่จะพานำเหล่าเมมเบอร์ เดินทางไปยัง LUCY Island ซึ่ง LUCY Island จะเป็นโลกแห่งเสียงเพลงของ LUCY โลกที่พาเหล่าผู้ฟังเดินทางผ่านพื้นที่และเวลาราวกับได้ยินเสียงในความฝันที่หลั่งไหลอยู่ภายใต้บทประพันธ์
'''วันที่ 1 เดือนพฤษภาคม ปี พ.ศ. 2563''' ทาง MYSTIC STORY ได้ประกาศเพลง ใน Digital single ที่มีชื่อว่า Dear ของ LUCY โดยใน Digital single - Dear ซึ่งในอัลบั้มนี้จะมีเพลงในอัลบั้มทั้งหมด 2 เพลง คือ Intro และเพลงไตเติ้ลของอัลบั้มนี้ อย่างเพลง 개화(Flowering)
'''วันที่ 6 เดือนพฤษภาคม ปี พ.ศ. 2563''' ทาง MYSTIC STORY ได้ปล่อยทีเซอร์ของ MV เพลงไตเติ้ลของ Digital single - Dear อย่างเพลง 개화(Flowering)
'''วันที่ 8 เดือนพฤษภาคม ปี พ.ศ. 2563''' ทาง MYSTIC STORY ได้ปล่อย Music Video เพลงไตเติ้ลของ Digital single - Dear อย่างเพลง 개화(Flowering) พร้อมอัลบั้ม โดยเพลง 개화(Flowering) คือเพลงที่เป็นสัญลักษณ์ของการเดินทาง ในฐานะวง LUCY ในฤดูใบไม้ผลิ และก็ยังเป็นเพลงที่เหมือนเปิดฤดูกาลทั้งสี่ฤดู
'''วันที่ 21 เดือนพฤษภาคม ปี พ.ศ. 2563''' ทาง MYSTIC STORY ได้ปล่อยคลิปวีดีโอพิเศษ LUCY - 개화(Flowering) sign version คลิปที่สมาชิกวง LUCY ทั้ง4คนมาบรรยายภาษามือในเพลงไตเติ้ลอย่างเพลง 개화(Flowering)
การคัมแบ็คครั้งแรก LUCY กับ Mini Album - PANORAMA
'''วันที่ 30 กรกฎาคม ปี พ.ศ. 2563''' ทาง MYSTIC STORY ได้ประกาศว่า LUCY จะคัมแบ็กภายใต้ Mini Album แรกของวงในชื่ออัลบั้มว่า PANORAMA
'''วันที่ 3 สิงหาคม ปี พ.ศ. 2563''' ทาง MYSTIC STORY ได้ประกาศ Track List ของ Mini Album - PANORAMA ซึ่งในอัลบั้มนี้ จะมีเพลงในอัลบั้มทั้งหมด 6 เพลง คือ 1. เพลงไตเติ้ลของอัลบั้มนี้อย่าง 조깅(Jogging), 2. 수박깨러가 (Watermelon), 3. Straight Line (Feat. SURAN), 4. Missing Call, 5. 충분히(Enough), 6.Flare
'''วันที่ 5 สิงหาคม ปี พ.ศ. 2563 และ วันที่ 6 สิงหาคม ปี พ.ศ. 2563''' ทาง MYSTIC STORY ได้ปล่อย Concept Photo ของ Mini Album - PANORAMA โดยอัลบั้ม PANORAMA จะเป็นอัลบั้มที่รวบรวมเพลงที่ให้บรรยากาศความเป็นหน้าร้อนที่หลากหลายช่วงเวลา ที่จะทำให้ฤดูร้อนนี้มีความสุข
'''วันที่ 10 สิงหาคม ปี พ.ศ. 2563''' MYSTIC STORY ได้ปล่อยทีเซอร์ของ MV เพลงไตเติ้ลของ Mini Album - PANORAMA อย่างเพลง 조깅(Jogging)
'''วันที่ 16 สิงหาคม ปี พ.ศ. 2563''' ทาง MYSTIC STORY ได้ปล่อย LUCY LIVE CLIP ของเพลง 조깅(Jogging) เพลงไตเติ้ลใน Mini Album - PANORAMA
'''วันที่ 23 สิงหาคม ปี พ.ศ. 2563''' ทาง MYSTIC STORY ได้ปล่อย LUCY LIVE CLIP ของเพลง Straight Line เพลงใน Mini Album - PANORAMA
แหล่งข้อมูลอื่น
__INDEX__ __NEWSECTIONLINK__
ปลาอินซีเน็ตดำ
ปลาอินซีเน็ตดำ (Black Prochilodus, Boquichico) ปลาน้ำจืดชนิดหนึ่ง มีชื่อวิทยาศาสตร์ว่า Prochilodus nigricans อยู่ในวงศ์ปลาอินซีเน็ต (Prochilodontidae)
มีรูปร่างยาวและลำตัวกลมกว่าปลาในสกุล Semaprochilodus ริมฝีปากหนาและขยับไปมาตลอดเวลาได้ เกล็ดมีขนาดเล็กละเอียดมีสีเงินและมีสีดำคล้ำเป็นแถบยาวตามแนวนอนลำตัว ยิ่งปลาที่มีขนาดเล็กจะเห็นได้ชัดเจน ขอบเกล็ดมีสีดำ ครีบหลังและครีบหางมีขนาดเล็ก ส่วนท้องป่องออก
เบน เอมอส
เบนจามิน พอล เอมอส (Benjamin Paul Amos) เกิดวันที่ 10 เมษายน ค.ศ. 1990 ที่แมคเคิลฟิลด์ เมืองคาเชียร์ เป็นผู้เล่นชาวอังกฤษ ปัจจุบันลงเล่นให้กับทีมชาร์ลตันแอธเลติก เริ่มต้นเป็นนักเตะเยาวชนของทีม ครูว์ อเลกซานดรา แต่พออายุได้ 11 ปีก็ได้ย้ายไปเป็นนักเตะเยาวชนของทีมแมนเชสเตอร์ยูไนเต็ด ติดทีมชาติอังกฤษชุดเยาวชนตั้งแต่ชุดอายุไม่เกิน 16 ปี (U16) จนถึงชุดอายุไม่เกิน 21 ปี (U21)
ปลาอินซีเน็ตดำ
ขนาดโตเต็มที่ประมาณ 31 เซนติเมตร พบใหญ่สุดประมาณ 37 เซนติเมตร
เบน เอมอส
เกียรติประวัติ
แมนเชสเตอร์ยูไนเต็ด
ปลาอินซีเน็ตดำ
พบกระจายพันธุ์อยู่ในแม่น้ำอเมซอนและแม่น้ำโทแคนตินส์ ในบราซิลและอาร์เจนตินา เป็นปลาที่กินได้ทั้งพืชและสัตว์ โดยมักอยู่รวมกันเป็นฝูงใหญ่ในแหล่งน้ำ และหากินโดยใช้ปากที่ขยับไปมาตลอดนั้นตอดหากินบริเวณท้องน้ำ ผสมพันธุ์และวางไข่ในฤดูน้ำหลาก โดยมีอัตราการวางไข่เฉลี่ยครั้งละ 100,000 ฟอง
เป็นปลาที่ใช้บริโภคกันในท้องถิ่น และยังมีการเลี้ยงเป็นปลาสวยงามอีกด้วย นับเป็นปลาที่หาได้ยากและมีราคาแพงชนิดหนึ่งของวงศ์นี้
ประเทศปานามาในโอลิมปิก
ประเทศปานามา ได้ปรากฏตัวในโอลิมปิกฤดูร้อน 17 ครั้ง โดยเปิดตัวครั้งแรกในโอลิมปิกฤดูร้อน 1928 พวกเขาไม่เคยเข้าร่วมโอลิมปิกฤดูหนาว ประเทศปานามาได้รับเหรีญรางวัล 3 เหรียญ (1 เหรียญทองและ 2 เหรียญทองแดง) ทั้งหมดได้จากกกีฬากรีฑา นักกระโดดไกล เออร์วิง ซาลาดิโน คว้าเหรียญทองโอลิมปิกครั้งแรกและครั้งเดียวของปานามา
รางวัลออสการ์ สาขาออกแบบเครื่องแต่งกายยอดเยี่ยม
รางวัลออสการ์ สาขาออกแบบเครื่องแต่งกายยอดเยี่ยม เป็นหนึ่งในรางวัลออสการ์โดยสถาบันศิลปะและวิชาการทางภาพยนตร์ ได้มีการมอบรางวัลนี้ครั้งแรกในปีค.ศ. 1948 และมีการแบ่งประเภทรางวัลเป็นภาพยนตร์ขาวดำและภาพยนตร์สีไปจนถึงปีค.ศ. 1966 (ยกเว้นปีค.ศ. 1957–1958)
ปีค.ศ. 1948–1949
ภาพยนตร์ขาวดำ
ภาพยนตร์สี
ปีค.ศ. 1950–1959
ภาพยนตร์ขาวดำ
ภาพยนตร์สี
ปีค.ศ. 1959 มีการแบ่งประเภทรางวัลเป็นภาพยนตร์ขาวดำและภาพยนตร์สีอีกครั้ง
ปีค.ศ. 1960–1969
ภาพยนตร์ขาวดำ
ภาพยนตร์สี
แหล่งข้อมูลอื่น
เว็ปไซต์รางวัลออสการ์
Optimystique
Optimystique เป็นอัลบั้มแรกของยานนี ในแนวดนตรีนิวเอจ เปิดตัวในปี พ.ศ. 2523 อย่างอิสระ ได้รับการวางจำหน่ายอีกครั้งในปี พ.ศ. 2527 โดย Varèse Sarabande และในปี พ.ศ. 2532 โดย Private Music
อัลบั้ม
Optimystique เป็นการนำเสนอผลงานเพลงสไตล์ยานนี ผสมผสานระหว่างเครื่องดนตรีหลากหลายประเภท เช่นวงเครื่องสายซิมโฟนี ซึ่งเป็นวงดนตรีหลักของยานนี Optimystique ถือเป็นอัลบั้มแรกและเป็นอัลบั้มพิเศษที่ออกวางจำหน่าย พร้อมกับเปิดตัวยานนีให้เป็นที่รู้จักของนักฟังเพลงแนวนิวเอจ และดนตรีสไตล์ฟังสบาย ๆ
ตัวอย่างบทเพลง
ในช่วงต้นของอาชีพ ยานนีเน้นหนักในด้านดนตรีอิเล็กทรอนิกส์
ดินแดนที่ไม่มีเจ้าของ
ดินแดนที่ไม่มีเจ้าของ (terra nullius) เป็นศัพท์ซึ่งมีที่มาจากกฎหมายโรมัน หมายความว่า ดินแดนที่ไม่เป็นของผู้หนึ่งผู้ใด หรือดินแดนไร้ผู้ครอบครอง (no mans' land) ศัพท์นี้ใช้ในกฎหมายระหว่างประเทศแผนกคดีเมือง หมายความว่า ดินแดนที่ไม่เคยตกอยู่ในอำนาจอธิปไตยของรัฐใด ๆ หรือซึ่งไม่มีรัฏฐาธิปัตย์ใด ๆ เคยสละอำนาจอธิปไตยไม่ว่าโดยตรงหรือโดยอ้อม
อำนาจอธิปไตยเหนือดินแดนที่ไม่มีเจ้าของนั้นอาจได้มาโดยการยึดครอง แต่ในบางกรณี การยึดครองดินแดนเช่นนั้นอาจเป็นการละเมิดกฎหมายระหว่างประเทศหรือสนธิสัญญาได้
อ้างอิง
Niemandsland
เลกัซปี (จังหวัดอัลไบ)
นครเลกัซปี (Lungsod ng Legazpi) เป็นนครศูนย์กลางของจังหวัดอัลไบ ประเทศฟิลิปปินส์ ในปี ค.ศ. 2015 มีประชากร 196,639 คน จึงเป็นนครที่มีประชากรมากที่สุดในเขตบีโคล นอกจากนี้ยังเป็นศูนย์กลางการท่องเที่ยว การศึกษา สาธารณสุข พาณิชยกรรม และการขนส่งของเขต
ตัวนครแบ่งออกเป็นสองเขตย่อย คือ ท่าเรือเลกัซปี และโอลด์อัลไบ เลกัซปียังเป็นที่ตั้งของภูเขามาโยน ซึ่งเป็นสถานที่ท่องเที่ยวที่สำคัญแห่งหนึ่งของประเทศ
ในปี ค.ศ. 2007 เลกัซปีถูกจัดให้เป็นนครธุรกิจที่เป็นมิตรมากที่สุดในลูซอนตอนใต้ จัดอันดับโดยสภาพาณิชย์และอุตสาหกรรม ต่อมาในปี ค.ศ. 2014 ถูกจัดให้เป็นนครที่น่าอยู่อันดับที่สองของประเทศ ซึ่งจัดอันดับโดยสภาการแข่งขันแห่งชาติ (NCC) และความร่วมมือทางเศรษฐกิจเอเชีย-แปซิฟิก และในปี ค.ศ. 2016 ถูกจัดให้เป็นนครที่มีการแข่งขันสูงเป็นอันดับที่สามของประเทศ จัดอันดับโดยสภาการแข่งขันแห่งชาติ
ภูมิศาสตร์
เลกัซปีตั้งอยู่ทางตะวันออกของจังหวัดอัลไบ อยู่ห่างจากมะนิลาไปทางทิศใต้ 527 km มีอาณาเขตติดต่อกับเทศบาลอื่น ๆ ดังนี้
ตัวนครมีความยาวในแนวเหนือ-ใต้ 29 กิโลเมตร และในแนวตะวันออก-ตะวันตก ช่วงที่แคบที่สุดอยู่ที่ 3 กิโลเมตร ส่วนช่วงที่กว้างที่สุดคือ 15 กิโลเมตร เลกัซปีมีพื้นที่ 20,437 เฮกตาร์ โดยพื้นที่ร้อยละ 90 เป็นชนบท ส่วนอีกร้อยละ 10 เป็นเขตเมือง
ภูมิประเทศเป็นที่ราบทางตะวันออกเฉียงเหนือ ความชัน 5-15 องศา ส่วนทางตอนใต้เป็นเนินเขา แนวชายฝั่งของนครไล่ระดับจากที่ราบทางตอนเหนือ ไปเป็นเนินเขาทางตอนใต้ เลกัซปีเป็นจุดตัดของแม่น้ำหลายสาย อาทิ ทีบู มาคาบาโล และยาวา นอกจากนี้ยังมีพื้นที่ชุ่มน้ำอีกหลายแห่งในเขตเมือง รัฐบาลท้องถิ่นได้สร้างระบบชลประทาน เพื่อแก้ไขปัญหาอุทกภัย และมีสถานีสูบน้ำอีกสามแห่งในบารังไกย์ซันโรเค, ไบย์ไบย์ และหมู่บ้านวิกตอรี
ภูมิอากาศ
เลกัซปีมีภูมิอากาศแบบป่าดิบชื้น ซึ่งจะมีฝนตกตลอดทั้งปี เดือนที่แล้งที่สุดคือเมษายน มีปริมาณน้ำฝนเพียง 150 mm ส่วนอุณหภูมิเฉลี่ยตลอดปีอยู่ที่ 26.9 C เดือนที่อากาศเย็นที่สุดคือมกราคม เฉลี่ยต่อวันอยู่ที่ 25.3 C ส่วนเดือนที่ร้อนที่สุดอยู่ที่ช่วงรอยต่อพฤษภาคม-มิถุนายน เฉลี่ยต่อวัน 28.1 C อุณหภูมิสูงสุดที่เคยมีการบันทึกไว้คือ 37.7 C เมื่อวันที่ 27 พฤษภาคม ค.ศ. 1968 ส่วนต่ำสุดอยู่ที่ 13.9 C เมื่อวันที่ 28 กุมภาพันธ์ 1971
การขนส่ง
เลกัซปีถือเป็นประตูสู่เขตบีโคล อันเนื่องมาจากที่ตั้งทางภูมิศาสตร์ ตัวนครมีทั้งท่าอากาศยาน ท่าเรือทะเล สถานีขนส่งผู้โดยสาร และสถานีรถไฟ นับได้ว่ามีการขนส่งครบทุกรูปแบบ
อากาศยาน
ท่าอากาศยานเลกัซปี (IATA: LGP, ICAO: RPLP) เป็นท่าอากาศยานในประเทศที่มีผู้โดยสารใช้บริการมากที่สุดในลูซอนใต้ และมากเป็นอันดับที่ 15 ของประเทศในปี ค.ศ. 2012 สถิติผู้โดยสารปีนั้นอยู่ที่ 578,762 คน สนามบินมีทางวิ่งเครื่องบินยาว 2280 m และสามารถรองรับเครื่องบินระหว่างประเทศได้ ในปี ค.ศ. 2015 สายการบินเซบูแปซิฟิกให้บริการเที่ยวบินจากมะนิลาทุกวัน และจากเซบูซิตี สัปดาห์ละ 4 เที่ยว ส่วนสายการบินฟิลิปปินส์แอร์ไลน์ ให้บริการเที่ยวบินจากมะนิลาสองเที่ยวต่อวัน และเซบโก (ชื่อเดิม: ไทเกอร์แอร์ฟิลิปปินส์) ให้บริการเที่ยวบินจากมะนิลาวันละหนึ่งเที่ยว
ในปี ค.ศ. 2015 ท่าอากาศยานเลกัซปีได้ปรับปรุงอาคารผู้โดยสารครั้งใหญ่ โดยแยกส่วนพื้นที่ผู้โดยสารขาออกและขาเข้า แต่สนามบินแห่งนี้กำลังจะถูกแทนที่โดยท่าอากาศยานนานาชาติบีโคลที่กำลังก่อสร้าง ห่างจากเลกัซปีไปประมาณ 15 กิโลเมตร
ทางบก
เลกัซปีมีรถโดยสารให้บริการไปยังมะนิลา โดยมีจุดจอดตามจังหวัดต่าง ๆ มีสถานีขนส่งหลักที่ชื่อว่า สถานีขนส่งผู้โดยสารเลกัซปีแกรนด์เซ็นทรัล ในโครงการความร่วมมือของรัฐบาลและเอกชน สถานีขนส่งแห่งนี้ยังเคยได้รับรางวัลอีกด้วย มีรถโดยสารให้บริการไปยังเมืองข้างเคียงเป็นประจำ ส่วนทางราง มีสถานีรถไฟเลกัซปี ซึ่งเป็นสถานีรถไฟใต้สุดของการรถไฟแห่งชาติฟิลิปปินส์ (PNR) ซึ่งมีแผนจะฟื้นฟูรถไฟระหว่างมะนิลา-เลกัซปี และในเดือนตุลาคม ค.ศ. 2015 การรถไฟฯ ได้เปิดให้บริการรถไฟชานเมืองระหว่างเลกัซปี-นากา การขนส่งสาธารณะในตัวนคร ได้แก่ รถจี๊ปนีย์ รถสามล้อเครื่อง รถแท็กซี และรถสามล้อถีบ
ทางทะเล
ท่าเรือเลกัซปีจัดเป็นท่าเรือระดับชาติ ที่รับ-ส่งสินค้าทั้งในและนอกประเทศ ท่าเรือแห่งนี้ก่อสร้างโดยบริษัทวิศวกรรมเปโดร ซีโอชิ ในยุคของประธานาธิบดีเคโซน ผู้ประกาศเอกราชให้แก่มะนิลาในปี ค.ศ. 1945 ปัจจุบันมีเรือให้บริการประจำ ระหว่างเลกัซปีกับเทศบาลที่เป็นเกาะ และหมู่บ้านริมชายฝั่ง นครมีแผนจะก่อสร้างท่าเรือนานาชาติแห่งใหม่ ภายใต้ความร่วมมือของรัฐบาลและเอกชน ซึ่งโครงการนี้ได้รับการอนุมัติจากกรมการท่องเที่ยว และองค์การโครงสร้างพื้นฐานการท่องเที่ยวและพื้นที่ประกอบการ (TIEZA)
อำนาจบาดเลือดแค้น
อำนาจบาดเลือดแค้น (The Power of the Dog​)​ เป็นภาพยนตร์แนวคาวบอยตะวันตกที่มีการดำเนินเนื้อเรื่องแบบไซโค-ดรามา ออกฉายครั้งแรกในปี ค.ศ. 2021 โดยเป็นการร่วมทุนสร้างของ 4 ประเทศได้แก่ นิวซีแลนด์, ออสเตรเลีย, สหรัฐอเมริกา และ สหราชอาณาจักร กำกับการแสดงและเขียนบทภาพยนตร์โดย เจน แคมเปียน ใช้เนื้อเรื่องจากนวนิยายของ โธมัส ซาเวจ ที่เขียนขึ้นในปี ค.ศ. 1967 นำแสดงโดย เบเนดิกต์ คัมเบอร์แบตช์ ร่วมด้วย เคียร์สเต็น ดันสต์, เจสซี เพลมอนส์, โคดี สมิท-แม็คฟี และ ฟรานเซส คอนรอย ในบทนักแสดงสมทบ การถ่ายทำโดยส่วนใหญ่ของเรื่องใช้พื้นที่ในเขตชนบทของโอทาโก ซึ่งตั้งอยู่บนเกาะใต้ของประเทศนิวซีแลนด์ โดยเนื้อเรื่องเน้นการบอกเล่าและนำเสนอเกี่ยวกับความรัก, ความเศร้าโศก, ความเคียดแค้น, การอิจฉาริษยา และ กลุ่มบุคคลที่มีความหลากหลายทางเพศ ซึ่งคำว่า "The Power of The Dog" ซึ่งเป็นชื่อภาษาอังกฤษของภาพยนตร์เรื่องนี้ นำมาจากข้อความหนึ่งที่ปรากฏใน หนังสือเพลงสดุดี บทที่ 22:20 อันเป็นส่วนหนึ่งของคำภีร์ไบเบิลภาคพันธสัญญาเดิม ฉบับพระเจ้าเจมส์ที่ 1 แห่งอังกฤษ
อำนาจบาดเลือดแค้น ถูกนำออกฉายครั้งแรกเมื่อวันที่ 2 กันยายน ค.ศ. 2021 ในเทศกาลภาพยนตร์นานาชาติเวนิส ครั้งที่ 78 โดย เจน แคมเปียน ได้รับรางวัลสิงโตเงิน สาขาผู้กำกับภาพยนตร์ยอดเยี่ยม หลังจากนั้นได้นำออกฉายในโรงภาพยนตร์ทั่วไปแบบจำกัดโรงภาพยนตร์ ในเดือนพฤศจิกายน ค.ศ. 2021 และเผยแพร่ทั่วโลกผ่านระบบสตรีมมิงทางเน็ตฟลิกซ์เป็นช่องทางหลักตั้งแต่วันที่ 1 ธันวาคม ค.ศ. 2021
หลังจากภาพยนตร์ถูกนำออกเผยแพร่ก็ประสบความสำเร็จในแง่ของคำวิจารณ์เมื่อได้รับกระแสชื่นชมจากนักวิจารณ์ภาพยนตร์ทั่วโลก โดยสถาบันภาพยนตร์อเมริกันได้จัดอันดับให้เป็นหนึ่งในภาพยนตร์ที่ดีที่สุดของปี ค.ศ. 2021 และได้รับรางวัลลูกโลกทองคำ 3 สาขา ได้แก่ สาขาภาพยนตร์ยอดเยี่ยม ประเภทดราม่า, นักแสดงสมทบชายยอดเยี่ยม (โคดี สมิต-แม็คฟี) และ สาขาผู้กำกับภาพยนตร์ยอดเยี่ยม (เจน แคมเปียน) นอกจากนี้ยังได้รับการเสนอชื่อให้เข้าชิงรางวัลออสการ์มากถึง 12 สาขา รวมทั้งสาขาภาพยนตร์ยอดเยี่ยมและสาขาผู้กำกับภาพยนตร์ยอดเยี่ยม พร้อมกับทำสถิติเป็นภาพยนตร์ที่เข้าชิงรางวัลออสการ์มากที่สุดในปี 2022 โดยเจน แคมเปียน ได้รับรางวัลออสการ์ สาขาผู้กำกับภาพยนตร์ยอดเยี่ยม
วัดทองบางเชือกหนัง
วัดทองบางเชือกหนัง เป็นวัดราษฎร์สังกัดคณะสงฆ์มหานิกาย ตั้งอยู่ในแขวงบางเชือกหนัง เขตตลิ่งชัน กรุงเทพมหานคร ภายในมีอาคารเรียนพระปริยัติธรรม
ประวัติ
วัดทองบางเชือกหนังสร้างโดยนายทอง ธูปทอง เมื่อราว พ.ศ. 2390 ในสมัยพระบาทสมเด็จพระนั่งเกล้าเจ้าอยู่หัว แต่มาเสร็จเรียบร้อยในสมัยพระบาทสมเด็จพระจอมเกล้าเจ้าอยู่หัว เล่ากันว่านายทองเป็นหนึ่งในพี่น้อง 3 คน เมื่อเสร็จจากการปราบข้าศึก พี่น้องแต่ละคนจึงสร้างวัดเพื่อชำระจิตใจให้สะอาด คนหนึ่งสร้างวัดเกตุ อีกคนหนึ่งสร้างวัดสิงห์ ส่วนนายทองสร้าง วัดทอง ทั้งสามวัดอยู่ติดกัน มีวัดทองอยู่ตรงกลาง ภายหลังวัดเกตุและวัดสิงห์ได้ร้างไป และชาวบ้านนิยมเรียกวัดทองว่า "วัดทองบางเชือกหนัง" อุโบสถหลังใหม่ของวัดได้รับพระราชทานวิสุงคามสีมาเมื่อวันที่ 22 กันยายน พ.ศ. 2546
อาคารเสนาสนะ
อุโบสถเดิมเป็นอาคารทรงไทย กว้าง 6 เมตร ยาว 14 เมตร ซ่อมแซม พ.ศ. 2514 ภายในมีพระประธาน เป็นพระพุทธรูปปางมารวิชัยหน้าตัก 1.5 เมตร ศิลปะแบบสมัยอยุธยา เช่นเดียวกับพระอัครสาวกที่ประดิษฐานอยู่ด้วยกัน มีภาพจิตรกรรมฝาผนังเก่าแก่ที่ประตูอุโบสถ แสดงเรื่องราวในชาดก
อุโบสถหลังใหม่สร้างประชิดอุโบสถเดิมด้านทิศใต้ เริ่มสร้าง พ.ศ. 2536 เป็นอุโบสถ 2 ชั้น หน้าบันเป็นรูปพระนารายณ์ทรงครุฑ ผนังบุกระเบื้อง ก่อสร้างด้วยแรงงานของพระสงฆ์ในวัดเป็นหลัก ภายในประดิษฐานพระประธานเป็นพระพุทธรูปปางมารวิชัยที่ทางวัดจัดสร้างขึ้นใหม่
อาคารเสนาสนะอื่น ๆ ได้แก่ ศาลาการเปรียญซึ่งเป็นของเดิม ซ่อมแซมใน พ.ศ. 2476 และ พ.ศ. 2547 วิหารกระจาดทองซึ่งประดิษฐานรูปเหมือนพระครูปราจิณมุนี (อดีตเจ้าอาวาส) เจดีย์ซึ่งเป็นเจดีย์ทรงกลม กุฏิสงฆ์ซึ่งเป็นเรือนไม้ 2 ชั้น ราว 10 หลัง หอระฆังซึ่งสร้างขึ้นใหม่ หลังคาเป็นหน้าจั่ว 2 ด้าน ก่ออิฐถือปูนหน้าบันเป็นไม้ มีลวดลายเทพนม มีช่อฟ้า ใบระกา หางหงส์ และศาลาซึ่งประดิษฐานรูปหล่อหลวงพ่อวัดบ้านแหลม หลวงพ่อพุทธโสธรจำลอง พระสังกัจจายน์ หลวงปู่แจ้ง และหลวงปู่เอม (อดีตเจ้าอาวาส)
มาร์ก แฮมิลล์
มาร์ก ริชาร์ด แฮมิลล์ (Mark Richard Hamill) (เกิดวันที่ 25 กันยายน ค.ศ. 1951) เป็นนักแสดง, นักพากย์และนักเขียนชาวอเมริกา เขาเป็นที่รู้จักกันดีใบบทบาทของ ลุค สกายวอล์คเกอร์ ในภาพยนตร์ชุด สตาร์ วอร์ส ผลงานภาพยนตร์ของเขาที่โดดเด่น ได้แก่ โคร์เวตต์ซัมเมอร์ (1978) และ กองหน้ามรณะ (1980) แฮมิลล์ยังปรากฏตัวในผลงานละครเวทีหลายเรื่องในช่วงทศวรรษ 1980
แฮมิลล์เป็นนักพากย์ที่มีผลงานมากมาย โดยเขาพากย์เป็นตัวละครในการ์ตูนโทรทัศน์หลายเรื่อง, ภาพยนตร์และวิดีโอเกม เขาเป็นที่รู้จักจากบทบาทที่เขาพากย์มาอย่างยาวนาน ได้แก่ โจ๊กเกอร์ของดีซีคอมิกส์ เริ่มตั้งแต่ใน แบทแมน: ดิแอะนิเมเต็ดซีรีส์ (1992–1994), ไฟเออร์ลอร์ดโอไซ ใน อวตาร: เดอะลาสแอร์เบนเดอร์ (2005–2008) และ สกิปส์ ใน เรกูลาร์โชว์ (2010–2017)
ชีวิตในช่วงแรก
แฮมิลล์เกิดที่ โอกแลนด์, แคลิฟอร์เนีย, สหรัฐ เป็นบุตรของกัปตันกองทัพเรือสหรัฐ วิลเลียม ทอมัส แฮมิลล์ กับ เวอร์จิเนีย ซูแซน (นามสกุลเดิม จอห์นสัน) เขาเป็นในบุตรเจ็ดคน มีพี่ชายสองคน วิลล์กับแพทริก และน้องสาวสี่คน เทอร์รี, แจน, จีนีและคิม พ่อของเขามีเชื้อสายอังกฤษ, สกอตแลนด์, ไอริชและเวลส์ แม่ของเขามีเชื้อสายเป็นลูกครึ่งสวีเดนและอังกฤษ แฮมิลล์อธิบายลักษณะพ่อของเขาว่าเป็นคนที่ยึดมั่นในโรมันคาทอลิกและเหมือนกับ "นิกสันริพับลิกัน"
การย้ายสถานีของพ่อของเขาและการย้ายของครอบครัวทำให้เด็ก ๆ ตระกูลแฮมิลล์เปลี่ยนโรงเรียนบ่อยครั้ง ในช่วงชั้นประถมศึกษา เขาเรียนที่สถาบันการศึกษาวัลซิงแฮมและโรงเรียนมัธยมต้นโพ เมื่ออายุ 11 ปี เขาย้ายไปที่ 5900 บล็อกออฟแคสเซิลตันไดรฟ์ ใน ซานดิเอโก, แคลิฟอร์เนีย ที่นั่นเขาได้เข้าเรียนที่โรงเรียนมัธยมต้นเฮล ในช่วงปีแรกที่เขาเรียนในโรงเรียนมัธยมปลายเจมส์ เมดิสัน ครอบครัวของเขาย้ายไปที่เวอร์จิเนีย และ แฮมิลล์ได้เข้าเรียนในโรงเรียนมัธยมปลายแอนเนนเดล พ่อของเขาย้ายไปประจำสถานีที่ญี่ปุ่น ในช่วงชั้นปีแรกของเขา แฮมิลล์เข้าร่วมและเป็นสมาชิกของชมรมการแสดงที่โรงเรียนมัธยมปลายไนล์ ซี. คินนิก เขาสำเร็จการศึกษาในปี 1969 ต่อมาเขาเข้าเรียนที่วิทยาลัยลอสแอนเจลิสซิตี วิชาเอกการละคร
วัดมหาวงษ์ (อำเภอพระประแดง)
วัดมหาวงษ์สร้างขึ้นเมื่อประมาณ พ.ศ. 2339 ในรัชสมัยพระบาทสมเด็จพระพุทธเลิศหล้านภาลัย แต่เดิมตั้งอยู่ริมคลองมหาวงษ์ ต่อมาย้ายมาสร้างในที่ปัจจุบันเมื่อ พ.ศ. 2477 ในสมัยพระอธิกาโป พุทธสอน เป็นเจ้าอาวาส ได้รับพระราชทานวิสุงคามสีมาเมื่อวันที่ 13 กุมภาพันธ์ พ.ศ. 2491
ซับเวย์เซิร์ฟเฟอส์
ซับเวย์เซิร์ฟเฟอส์ (Subway Surfers) เป็นเกมแอปพลิเคชันบนโทรศัพท์มือถือ พัฒนาโดยกิลู บริษัทเอกชนแห่งหนึ่งในประเทศเดนมาร์ก จำหน่ายใน พ.ศ. 2555 โดยเนื้อเรื่องของเกมเป็นเด็กที่ชอบโชว์ฝีมือโดยการนำสีไปพ่นกับตัวรถไฟ และตำรวจมาพบเข้า จึงต้องหนีตำรวจ โดยหลบหนีรถไฟซึ่งเป็นส่วนหลักในการเล่นเกม
ปัจจุบันอยู่ในเวอร์ชันของ "เวิลด์ทัวร์" ซึ่งจะเปลี่ยนสถานที่ในฉากเกมไปตามเมืองที่มีชื่อเสียงต่าง ๆ
รูปแบบเกม
เกมนี้ออกแบบให้ตัวละครสามารถเคลื่อนที่ กระโดด หรือหมุนตัวได้ และมีอุปกรณ์พิเศษในการหนีตำรวจที่สถานีรถไฟ
ออสติน แอรีส์
แดเนียล เฮลี โซลเวิลด์ จูเนียร์ (Daniel Healy Solwold Jr.; 15 เมษายน ค.ศ. 1978) เป็นที่รู้จักดีภายใต้ชื่อ ออสติน แอรีส์ (Austin Aries) เป็นนักมวยปล้ำอาชีพชาวอเมริกันที่ปล้ำให้กับหลายสมาคมไม่ว่าจะเป็น ดับเบิลยูดับเบิลยูอี (WWE), โทเทิลนอนสต็อปแอคเชินเรสต์ลิง (TNA) และริงออฟออเนอร์ (ROH) ใน TNA เขาได้แชมป์ TNA X Division Championship 6สมัย กับสมัยแรกของเขาเป็นเวลานาน 301 วันและยังคงเป็นที่ยาวที่สุดในประวัติศาสตร์ของการแข่งขันชิงแชมป์  TNA World Heavyweight Championship TNA World Tag Team Championship และแชมป์ทริปเปิลคราวน์ คนที่5 ของ TNA นอกจากนี้ยังเป็นแชมป์ ROH World Championship ของ ROH และได้แชมป์ของสมาคมอื่นๆมากมาย
การประกาศเลิกทาส
การประกาศเลิกทาส (Emancipation Proclamation) หรือ คำประกาศที่ 95 (Proclamation 95) เป็นคำประกาศจากประธานาธิบดีและคำสั่งของฝ่ายบริหารที่ออกโดยประธานาธิบดีสหรัฐอเมริกา อับราฮัม ลินคอล์น เมื่อวันที่ 22 กันยายน ค.ศ. 1862 และมีผลบังคับใช้ เมื่อวันที่ 1 มกราคม ค.ศ. 1863 มันได้เปลี่ยนสถานะทางกฎหมายภายใต้กฎหมายรัฐบาลกลางของเหล่าชาวอเมริกันเชื้อสายแอฟริกาที่ตกเป็นทาสจำนวนกว่า 3.5 ล้านคนในรัฐสมาพันธ์โดยจากทาสให้เป็นเสรีชน ไม่นานนักที่ทาสได้หลบหนีจากการควบคุมของรัฐบาลสมาพันธ์ ไม่ว่าจะวิ่งข้ามแนวสหภาพหรือผ่านทางการรุกของกองกำลังทหารรัฐบาลกลาง ทาสก็ได้รับอิสรภาพอย่างถาวร จนในที่สุด ชัยชนะของสหภาพทำให้คำประกาศมีผลบังคับใช้ในอดีตสมาพันธรัฐทั้งหมด ทาสที่เหลืออยู่ ที่อยู่ในพื้นที่ที่ไม่ได้อยู่ในการประท้วง การได้รับอิสรภาพจากการปฏิบัติของรัฐหรือจากการแก้ไขรัฐธรรมนูญสหรัฐอเมริกาครั้งที่สิบสาม ซึ่งเป็นที่ยอมรับในเดือนธันวาคม ค.ศ. 1865
ด้วยการอนุมัติจากรัฐสภาแก่ลินคอล์น ในปี ค.ศ. 1862 ด้วยการจ่ายค่าชดเชยบางส่วน ยุติการเป็นทาสในเขตโคลัมเบีย จุดยืนที่ยาวนานนี้ได้ถูกประกาศว่าได้รับการแก้ไขแล้วตั้งแต่วุฒิสมาชิกรัฐอยุ่ในการก่อกบฏ ที่ขัดขวางมาตรการดัวกล่าวเพื่อไม่ให้เป็นแบบอย่าง ได้ออกจากรัฐสภาในปี ค.ศ. 1861 สำหรับรัฐต่าง ๆ ลินคอล์นได้เชื่อว่า เขาไม่มีอำนาจในฐานะประธานาธิบดีเพื่อยุติการเป็นทาส ซึ่งเป็นเรื่องของรัฐ อย่างไรก็ตาม ลินคอล์นไม่เพียงเป็นแค่ประธานาธิบดีเท่านั้น เขายังเป็นผู้บัญชาการทหารสูงสุดของกองทัพ ด้วยเหตุนี้ เขาสามารถใช้มาตรการทางทหาร คำสั่งของเขาได้ระมัดระวังในการจำกัดคำประกาศไปยังพื้นที่เหล่านั้นในการก่อจลาจล ในกรณีที่รัฐบาลพลเรือนไม่เคารพและใช้อำนาจทางทหารของเขา ดังนั้นจึงได้นำไปใช้ ในฐานะที่เป็นมาตรการสงคราม มันได้ทำร้ายเศรษฐกิจภาคใต้โดยลดแรงงานเกณฑ์บังคับลง ช่วยให้กองทัพฝ่ายสหภาพเข้มแข็งขึ้นโดยทำให้ทหารฝ่ายสหภาพออกจากการจากการเป็นทาสอิสระ และกล่าวโดยนัยต่อความเป็นพลเมืองผิวดำโดยยอมรับคนผิวสีในฐานะทหารและได้ให้ความไว้วางใจแก่พวกเขาด้วยอาวุธ (จนกระทั่งมาถึงจุดนี้ ไม่มีคนผิวดำอยู่ในตำแหน่งการสู้รบในกองทัพบก) คำประกาศได้ยุติโอกาสใด ๆ ของรัฐบาลสมาพันธรัฐที่ได้รับการยอมรับจากอังกฤษหรือฝรั่งเศส ซึ่งได้ต่อต้านทาสและสนับสนุนแก่ฝ่ายสหภาพได้เพิ่มมากขึ้น มันเป็นการเปลี่ยนแปลงครั้งใหญ่ในเป้าหมายที่ระบุไว้ของสงคราม ยอมรับว่า สิ่งที่ภาคใต้อ้างมาโดยตลอด ฝ่ายสหภาพได้ต่อสู้รบในสงครามเพื่อยุติทาส ในทางจิตวิทยา มันเป็นจุดเปลี่ยนของสงคราม
คำประกาศได้ถูกนำไปยังทุกพื้นที่ในการก่อจลาจลและทุกส่วนของสาขาฝ่ายบริหาร (รวมทั้งกองทัพบกและกองทัพเรือ) ของสหรัฐอเมริกา มันเป็นคำประกาศอิสรภาพแก่ทาสทั้งหมดในสิบรัฐในการก่อกบฏ แม้ว่ามันจะไม่รวมพื้นที่ที่ไม่ได้เข้าร่วมการก่อกบฏ รวมทั้งรัฐทาสชายแดนของเดลาแวร์ แมริแลนด์ เคนทักกี และมิสซูรี ยังถูกนำไปใช้กับทาสจำนวนกว่า 3.5 ล้านคนใน 4 ล้านคนในประเทศ